ዶክተር ቴዎድሮስ አድሃኖም የሉዘመበርግ ምክትል ጠቅላይ ሚንስትርና የውጭ ጉዳይ ሚንስትር በጽህፈት ቤታቸው ተቀብለው አነጋገሩ
– የውጭ ጉዳይ ሚኒስትር ዶክተር ቴዎድሮስ አድሃኖም የሉዘመበርግ ምክትል ጠቅላይ ሚኒስትርና የውጭ ጉዳይ ሚኒስትር ሚስተር ጄን አስቦርን ትናንት በጽህፈት ቤታቸው ተቀብለው አነጋገሩ።ሚኒስትሮቹ በሁለቱ አገሮች ግንኙነት እንዲሁም በአፍሪካና በአውሮፓ ነክ በሆኑ ጉዳዮች ላይ ውይይት አካሂደዋል። በአካባቢው ባሉ አገሮች የፀጥታ ጉዳይ በስፋት መምከራቸውን በተለይ በሶማሊያና በሱዳን ስላለው የፀጥታ ሁኔታ ውይይት ማካሄዳቸው የውጭ ጉዳይ ሚኒስቴር ቃል አቀባይ አምባሳደር ዲና ሙፍቲ ተናግረዋል።እንደ አምባሳደሩ ገለጻ በሁለቱ አገሮች ስላለው የኢኮኖሚና በአካባቢው በሚደረግ የሰላም ማስፈን ሂደት በጋራ ለመስራት በሚያስችል ሁኔታ ላይ ሰፊ ውይይት ተካሄዷል። በተጨማሪም በሁለቱ ሱዳኖች መካከል አሁን ስላለው ልዩነቶችና ችግሮች ዶክተር ቴድሮስ ለሚኒስትሩ በዝርዝር ማስረዳታቸውን አስታውቀዋል። በአውሮፓ ህብረትና ሉዘመበርግ በኩል በሱዳኖች በአካባቢው አገሮች ስለሚካሄደው የፀጥታ ሁኔታና በቀጣይ ለመስራት ስለታቀደው ጉዳይም ሃሳብ መለዋወጣቸውን አብራርተዋል።